C 217/22
FI
Euroopan unionin virallinen lehti
20.6.2023
1.
JOHDANTO
1.
Euroopan komissio antoi 9. maaliskuuta 2023 suosituksen neuvoston päätökseksi valtuutuksesta aloittaa neuvottelut Euroopan unionin ja Bolivian monikansaisen valtion välisestä sopimuksesta, joka koskee henkilötietojen vaihtoa Euroopan unionin lainvalvontayhteistyöviraston (Europol) ja vakavan rikollisuuden ja terrorismin torjunnasta vastaavien Bolivian toimivaltaisten viranomaisten välillä.
Suositukseen sisältyy sitä koskeva liite.
2.
Suosituksen tavoitteena on aloittaa neuvottelut Bolivian monikansaisen valtion, jäljempänä ’Bolivia’ kanssa sellaisen kansainvälisen sopimuksen allekirjoittamiseksi ja tekemiseksi, jolla mahdollistetaan henkilötietojen vaihto Europolin ja vakavan rikollisuuden ja terrorismin torjunnasta vastaavien Bolivian viranomaisten välillä.
Suosituksen liitteessä määritetään neuvoston neuvotteluohjeet Euroopan komissiolle eli tavoitteet, jotka komission olisi pyrittävä EU:n puolesta neuvotteluissa saavuttamaan.
3.
Suosituksen perusteluissa komissio arvioi, että Latinalaisen Amerikan järjestäytyneet rikollisryhmät aiheuttavat vakavan uhan EU:n sisäiselle turvallisuudelle, koska niiden toiminta liittyy yhä useammin unionissa tehtäviin rikoksiin, erityisesti huumekaupan alalla (2).
Europolin vuonna 2021 tekemässä vakavaa ja järjestäytynyttä rikollisuutta koskevassa EU:n uhkakuva-arviossa (SOCTA) korostetaan, että Latinalaisesta Amerikasta salakuljetetaan EU:hun ennennäkemättömiä määriä laittomia huumausaineita.
Niiden tuottamat monen miljardin euron tuotot käytetään monenlaisten (kansainvälisten ja EU:hun sijoittautuneiden) rikollisjärjestöjen rahoittamiseen ja oikeusvaltioperiaatteen heikentämiseen EU:ssa (3).
4.
Suurin osa EU:ssa takavarikoiduista huumeista kuljetetaan meriteitse, pääasiassa merikonteissa (4), ja ne lähetetään EU:hun suoraan tuotantomaista sekä niiden naapurimaista Latinalaisessa Amerikassa (5).
Bolivian monikansainen valtio on maailman kolmanneksi suurin kokanviljelymaa (osuus 12,5 %) (6).
5.
Ohjelma-asiakirjassaan vuosille 2022–2024 Europol on todennut, että muun muassa huumeiden kasvava kysyntä ja EU:hun suuntautuvan huumekaupan lisääntyneet reitit ovat peruste tehostetulle yhteistyölle Latinalaisen Amerikan maiden kanssa.
Bolivia sisällytettiinkin joulukuussa 2022 Europolin luetteloon ensisijaisista kumppaneista, joiden kanssa virasto voi sopia työjärjestelyistä (7).
6.
Euroopan huumausaineiden ja niiden väärinkäytön seurantakeskus onkin määrittänyt Bolivian keskeiseksi kansainväliseksi kumppaniksi kokaiinin maailmanlaajuisen tarjonnan vähentämisessä.
7.
Euroopan tietosuojavaltuutettu on antanut tämän lausunnon vastaukseksi Euroopan komission 9. maaliskuuta 2023 käynnistämään EU:n tietosuoja-asetuksen 42 artiklan 1 kohdan Euroopan parlamentin ja neuvoston asetus (EU) 2018/1725 (8) mukaiseen kuulemiseen.
Euroopan tietosuojavaltuutettu on tyytyväinen siihen, että häntä on kuultu suosituksesta, ja odottaa, että viittaus tähän lausuntoon sisällytetään neuvoston päätöksen johdanto-osaan.
(2) Ks. suosituksen perustelujen sivu 2.
(3) European Union Serious and Organised Crime Threat Assessment: A Corrupting Influence: The infiltration and undermining of Europe’s economy and society by organised crime, sivu 12.
(4) Europe and the global cocaine trade, saatavilla osoitteessa https://www.emcdda.europa.eu/publications/eu-drug-markets/cocaine/ europe-and-global-cocaine-trade_en.
(5) Europe and the global cocaine trade, saatavilla osoitteessa at https://www.emcdda.europa.eu/publications/eu-drug-markets/cocaine/ europe-and-global-cocaine-trade_en.
(6) EU Drug Market: Cocaine, s. 10, saatavilla kokaiinia käsittelevällä EU:n huumemarkkinoita koskevalla verkkosivulla | www.emcdda.
europa.eu.
(7) Perustelut, s. 2.
(8) Euroopan parlamentin ja neuvoston asetus (EU) 2018/1725, annettu 23 päivänä lokakuuta 2018, luonnollisten henkilöiden suojelusta unionin toimielinten, elinten ja laitosten suorittamassa henkilötietojen käsittelyssä ja näiden tietojen vapaasta liikkuvuudesta sekä asetuksen (EY) N:o 45/2001 ja päätöksen N:o 1247/2002/EY kumoamisesta (EUVL L 295, 21.11.2018, s. 39).